Source: http://www.europarl.europa.eu/doceo/document/RULES-9-2019-07-02-RULE-162_RO.html
Timestamp: 2019-09-22 06:00:40+00:00

Document:
Regulamentul de procedură al Parlamentului European - Articolul 162 - Dezbatere tematică solicitată de un grup politic - iulie 2019
Regulamentul de procedură al Parlamentului European
Legislatura a 9-a - iulie 2019
148k 2938k
ÎN ATENŢIA CITITORILOR
COMPENDIU DE ACTE JURIDICE PRINCIPALE REFERITOARE LA REGULAMENTUL DE PROCEDURĂ
TITLUL VII : SESIUNI
CAPITOLUL 2 : ORDINEA LUCRĂRILOR PARLAMENTULUI
Articolul 162 : Dezbatere tematică solicitată de un grup politic
1. Proiectul de ordine de zi al fiecărei perioade de sesiune prevede una sau două perioade de cel puțin 60 de minute fiecare pentru dezbateri privind o temă de interes major pentru politica Uniunii Europene.
2. Fiecare grup politic are dreptul de a propune tema pe care o dorește pentru cel puțin o astfel de dezbatere pe an. Conferința președinților asigură, pe parcursul unei perioade de doisprezece luni consecutive, o repartizare echitabilă între grupurile politice în ceea ce privește exercitarea acestui drept.
3. Grupurile politice transmit în scris Președintelui tema pe care o doresc, înainte de întocmirea proiectului definitiv de ordine de zi de către Conferința președinților. Se respectă pe deplin articolul 39 alineatul (1) privind drepturile, libertățile și principiile recunoscute la articolul 6 din Tratatul privind Uniunea Europeană, precum și valorile consacrate la articolul 2 din tratat.
4. Conferința președinților stabilește momentul în care să aibă loc dezbaterea. Ea poate decide, cu o majoritate de patru cincimi din deputații în Parlamentul European, să respingă o temă propusă de un grup.
5. Dezbaterea este introdusă de către un reprezentant al grupului politic care a propus tema. După această introducere, timpul afectat luării de cuvânt se alocă în conformitate cu articolul 171 alineatele (4) și (5).
6. Dezbaterea se încheie fără adoptarea unei rezoluții.
Ultima actualizare: 3 iulie 2019 Notă juridică

References: Articolul 162

Articolul 162
 articolul 39
 articolul 6
 articolul 2
 articolul 171